TPOLY เพิ่มทุน 188.96 ล้านหุ้น ขายผู้ถือหุ้นเดิม-แจกฟรีวอร์แรนต์
TPOLY เพิ่มทุน 188,964,135 หุ้น ขายผู้ถือหุ้นเดิม 62,988,045 หุ้น อัตราส่วน 8:1 ที่ 4 บ./หุ้น พร้อมแจกวอร์แรนต์ฟรี อัตราส่วน 1:2 โดยกำหนดรายชื่อผู้ถือหุ้นที่ได้รับสิทธิจองซื้อ 4 มิ.ย.58 
21 เม.ย. 2558

บริษัท ไทยโพลีคอนส์ จำกัด (มหาชน) หรือ TPOLY ระบุว่า ที่ประชุมคณะกรรมการบริษัทวันที่ 21 เม.ย.2558 ได้มีมติให้เพิ่มทุนจำนวน 188,964,135 หุ้น จากทุนจดทะเบียนเดิมจำนวน 503,904,358 บาท เป็นทุนจดทะเบียนใหม่เป็นจำนวน 692,868,493 บาท แบ่งออกเป็นหุ้นสามัญ 692,868,493 หุ้น มูลค่าที่ตราไว้หุ้นละ 1 บาท
โดยจัดสรรให้ผู้ถือหุ้นเดิม จำนวน 62,988,045 หุ้น ในอัตราส่วน 8 หุ้นเดิมต่อ 1 หุ้นใหม่ ราคาจองซื้อ 4 บาทต่อหุ้น และอีกจำนวน 125,976,090 หุ้น ใช้รองรับการใช้สิทธิของหลักทรัพย์แปลงสภาพ มูลค่าที่ตราไว้ (Par) 1 บาทต่อหุ้น
อีกทั้งบริษัทจะออกใบสำคัญแสดงสิทธิที่จะซื้อหุ้นสามัญครั้งที่ 2 จำนวน 125,976,090 หน่วย จัดสรรให้กับผู้ถือหุ้นที่จองซื้อหุ้นเพิ่มทุน ในอัตราส่วน 1 หุ้นเพิ่มทุน : 2 หลักทรัพย์แปลงสภาพ ราคาเสนอขาย 0.00 บาทต่อหน่วย โดยมีอัตราการใช้สิทธิ 1 ใบสำคัญแสดงสิทธิ : 1 หุ้น ราคาการใช้สิทธิ 3 บาทต่อหุ้น อายุใบสำคัญแสดงสิทธิไม่เกิน 3 ปี นับจากวันที่ออกและเสนอขายใบสำคัญแสดงสิทธิ
ทั้งนี้ กำหนดรายชื่อผู้ถือหุ้นที่ได้รับสิทธิจองซื้อหุ้นเพิ่มทุน (Record date) ในวันที่ 4 มิ.ย. 2558 และปิดสมุดทะเบียนเพื่อรวบรวมรายชื่อผู้ถือหุ้นตามมาตรา 225 ของพระราชบัญญัติหลักทรัพย์และตลาดหลักทรัพย์ ในวันที่ 5 มิ.ย. 2558 ซึ่งวันที่ไม่ได้รับสิทธิจองซื้อหุ้นเพิ่มทุน (XR) ในวันที่ 2 มิ.ย. 2558
โดยบริษัทได้กำหนดการประชุมวิสามัญผู้ถือหุ้นในวันที่  27 พ.ค. 2558 และกำหนดรายชื่อผู้มีสิทธิเข้าร่วมประชุม (Record date) ในวันที่ 6 พ.ค. 2558 วันปิดสมุดทะเบียนเพื่อรวบรวมรายชื่อผู้มีสิทธิเข้าร่วมประชุมตามมาตรา 225 ของพระราชบัญญัติหลักทรัพย์ในวันที่ 7 พ.ค. 2558